# Noemí Galera i Nebot

Noemí Galera i Nebot (Barcelona, 2 de febrer de 1967) és una productora de televisió i directora de càsting de Gestmusic Endemol, a més de jurat en diversos concursos de talents. És directora de l'acadèmia d'Operación Triunfo.

## Biografia

És directora de càsting de Gestmusic Endemol, en què ha dirigit els càstings de les edicions d'Operación Triunfo (on va exercir també les labors de sotsdirecció i en algunes edicions com a jurat del programa), d'Eurojunior i ¡Tu Gran Día!, per a TVE, Lluvia de Estrellas per a Antena 3, Allà tu per Telecinco, Amor a primera vista per a TV3 i Top Gamers Academy per a Neox, entre d'altres.
Ha dirigit els programes: Un siglo de canciones, 2000 canciones i Nuestras canciones per a Canal 9, 100 anys de cançons per a TV3 i Tu gran día per aTVE.
El 2013 va participar en El número uno com a directora de càstings i seleccionant les cançons per als concursants d'aquest programa.
El 2014 va ser jurat a ¡Mira quién baila!, avaluant les actuacions dels diferents ballarins de la novena edició del format de la 1. Els altres companys del jurat van ser Ángel Corella, Norma Duval i Miguel Ángel Rodríguez.
A partir de març de 2017 es va posar al capdavant del càsting de Tu cara no me suena todavía, la versió d'anònims de Tu cara me suena, a Antena 3.
S'encarrega de dirigir durant diversos mesos tota l'etapa de càstings de la nova edició d'Operación Triunfo i seleccionar els nous concursants. El 18 de juliol de 2017 es va saber que seria la nova directora de l'acadèmia del programa.
L'any 2019 va participar també com a jurat en el concurs La mejor canción jamás cantada.

### Vida personal

Noemí és casada des de l'any 2009 amb el músic i compositor Arnau Vila, col·laborador en les produccions de Miguel del Arco i els talent xous de Gestmusic Endemol, i tenen dos fills, Aina (2010) i Lluc (2012).

## Trajectòria
### Televisió

* Lluvia de estrellas (1995 - 2007) - Antena 3
* Operación Triunfo (2001 - 2004) - La 1
* Eurojunior (2003 - 2006) - La 1
* Operación Triunfo (2005 - 2011) - Telecinco
* ¡Mira quién baila! (2005 - 2014) - La 1
* Allá tú (2008) - Telecinco
* Operación Tony Manero (2008) - Telecinco
* Tú sí que vales (2008 - 2009) - Telecinco
* Cántame una canción (2010) - Telecinco
* El número uno (2012 - 2013) - Antena 3
* Mi casa es la tuya (2016) - Telecinco
* OT: El reencuentro (2016) - La 1
* Tu cara no me suena todavía: Los castings (2017) - Antena 3
* Operación Triunfo (2017 - present) - La 1
* La mejor canción jamás cantada (2019) - La 1
* Top Gamers Academy (2020) - Neox

## Referències

* ↑ «Noemí Galera» (en castellà). [Consulta: 7 juliol 2021].
* ↑ «OT 2017: Noemí Galera, mucho más que la directora de Operación Triunfo» (en castellà). Hola, 27-01-2018 [Consulta: 28 gener 2018].
* ↑ «Para entrar a 'El Número Uno' ha que tener "ganas, afinar y comerte el escenario"» (en castellà). [Consulta: 28 gener 2018].
* ↑ «El Sevilla, Noemí Galera, Norma Duval y Ángel Corella, jurado de 'Mira quién baila'» (en castellà). [Consulta: 28 gener 2018].
* ↑ «Noemí Galera y Àngel Llàcer, juntos en 'Tu cara no me suena todavía'» (en castellà). [Consulta: 28 gener 2018].
* ↑ «‘Operación Triunfo’ 2017: Noemí Galera dirigirá la nueva academia» (en castellà). , 18-07-2017 [Consulta: 28 gener 2018].
* ↑ cantada, La mejor canción jamás. «Noemí Galera será jurado en La Mejor Canción Jamás Cantada | RTVE» (en castellà), 08-02-2019. [Consulta: 12 març 2021].
* ↑ Semana «El álbum más íntimo de Noemí Galera y Arnau Vila, la pareja más consolidada de 'Operación Triunfo'» (en castellà). [Consulta: 28 gener 2018]. Arxivat 2018-01-29 a Wayback Machine. «Còpia arxivada». Arxivat de l'original el 2018-01-29. [Consulta: 24 març 2021].